stanford-oval/wikipedia huggingface dataset:
Lentopallon naisten maailmanmestaruuskilpailut 1967
Japanin maailmanmestarijoukkue

Toyoko Iwahara, Wakako Kumasaka, Katsumi Matsumura, Sumie Oinuma, Aiko Onozawa, Setsuko Sasaki, Eiko Haga, Yōko Shinozaki, Kunie Shishikura, Suzue Takayama, Teruko Yamada, Setsuko Yoshida; valmentaja Sigeo Yamada.
Lentopallon naisten maailmanmestaruuskilpailut 1962

Lentopallon naisten maailmanmestaruuskilpailut 1962 pelattiin Neuvostoliitossa 13.– 25. lokakuuta. Nämä olivat neljännet naisten maailmanmestaruuskilpailut. Mitaliottelut pelattiin Moskovassa, ja muita kisakaupunkeja olivat Leningrad, Kiova ja Riika. Joukkueet pelasivat alkusarjan neljässä lohkossa, joista kustakin kaksi parasta pääsi ylempään jatkosarjaan muiden jatkaessa alemmassa jatkosarjassa. Mestaruuden voitti Japani, hopealle sijoittui kaikki kolme edellistä mestaruutta voittanut Neuvostoliitto ja pronssia sai Puola.
Lopulliset sijoitukset

| --- | --- |
:  Japani
:  Neuvostoliitto
:  Puola
4.:  Romania
5.:  Tšekkoslovakia
6.:  Bulgaria
7.:  Itä-Saksa
8.:  Brasilia
9.:  Kiina
10.:  Pohjois-Korea
11.:  Unkari
12.:  Alankomaat
13.:  Länsi-Saksa
14.:  Itävalta
Japanin maailmanmestarijoukkue

Yoko Aoki, Yuriko Honda, Noriko Honda, Sada Isobe, Masae Kasai, Mitsue Masuo, Katsumi Matsumura, Yoshiko Matsumura, Emiko Miyamoto, Yōko Shinozaki, Kuniko Tanida, Teruko Yamada; valmentaja Hirofumi Daymatsu.
Leo Riski

Leo Riski (s. 1951 Sysmä) on suomalainen valtiotieteen maisteri, lehdistöneuvos ja entinen ulkomaankirjeenvaihtaja.
Riski suoritti toimittajatutkinnon Sanoman toimittajakoulussa vuonna 1977 ja hän valmistui valtiotieteen maisteriksi Helsingin yliopistosta 1982, pääaineena oli kansainvälinen politiikka.
Riski oli Yleisradion uutis- ja ajankohtaisohjelmien toimittajana vuodesta 1977 alkaen ja hän juonsi A-plus-, Aamu-TV- ja Maailmannäyttämöllä-ohjelmia. Hän oli Yleisradion pääkirjeenvaihtajana Brysselissä 1991–1994 ja kirjeenvaihtajana Berliinissä 2001–2005. Tämän jälkeen Riski toimi viiden vuoden ajan Suomen Berliinin-suurlähetystön lehdistöneuvoksena vuoteen 2013 saakka.
Lewis Sheldon

| Lewis Sheldon |
| --- | --- |
 Lewis Sheldon kesäolympialaisissa 1900.
Henkilötiedot
Koko nimi:  Lewis Pendleton Sheldon
Syntynyt: 9. kesäkuuta 1874 Rutland, Yhdysvallat
Kuollut: 18. helmikuuta 1960 (85 vuotta) Biarritz, Ranska
Yleisurheilija
Laji:  pituushyppy  kolmiloikka
Ennätykset:  pituushyppy: 692 cm (1895)  kolmiloikka: 13,64 m (1900)
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Pronssia | Pariisi 1900 | kolmiloikka |  |
|  Pronssia | Pariisi 1900 | vauhditon korkeushyppy |  |
Lewis Pendleton Sheldon (9. kesäkuuta 1874 Rutland Yhdysvallat – 18. helmikuuta 1960 Biarritz Ranska) oli yhdysvaltalainen hyppylajeihin keskittynyt yleisurheilija ja olympiamitalisti.
Sheldon osallistui olympialaisiin kerran, vuonna 1900 Pariisissa. Hän saavutti kisoista pronssia sekä kolmiloikasta että vauhdittomasta korkeushypystä. Lisäksi Sheldon osallistui vauhdittomaan pituushyppyyn ja vauhdittomaan kolmiloikkaan, sijoittuen näissä lajeissa neljänneksi.
Ennätyksikseen Sheldon hyppäsi pituushypyssä 692 cm vuonna 1895 sekä kolmiloikassa 13,64 m vuonna 1900.
Johan Aleksander Auvinen

Johan Aleksander Auvinen (11. heinäkuuta 1875 Savonlinna – 24. syyskuuta 1950 Savonlinna) oli suomalainen liikemies ja kauppaneuvos, And. Auvinen Oy:n perustaja ja toimitusjohtaja.
Auvinen kävi neljä luokkaa reaalilyseota, suoritti Kuopion kauppakoulun 1893–1896 ja työskenteli sitten Lyypekissä Piehl & Fehlingin konttorissa opiskellen samalla Lyypekin kauppakoulussa. Palattuaan Suomeen hän oli aluksi työssä Häkli, Lallukka ja Kumppanin liikkeessä Viipurissa 1897 ja teki sitten opintomatkan Venäjälle. Auvinen oli toiminimi And. Auvisen prokuristina 1898–1910 ja vuonna 1910 muodostetun And. Auvinen Oy:n toimitusjohtajana 1910–1950. Hän oli myös Savonlinnan höyrylaiva Oy:n toimitusjohtajana 1900–1907 ja Saimaan höyrylaiva Oy:n toimitusjohtajana 1909–1916. Auvinen oli Keskuskauppakamarin jäsen 1920–1925, PYP:n hallintoneuvoston jäsen 1927–1943 ja Suomen sahanomistajain yhdistyksen hallituksen jäsen 1924–1941. Hän sai kauppaneuvoksen arvon 1926. Auvinen kuului Savonlinnan kaupunginvaltuustoon 1907–1911, 1913–1918, 1923–1925 ja 1929–1930.
Auvisen vanhemmat olivat olivat kauppaneuvos Anders Auvinen ja Olga Schataloff. Hän oli naimisissa vuodesta 1901 runoilijana tunnetun kansakoulunopettaja Helmi Katarina Roosin kanssa. Historioitsija, kauppaneuvos Juhani Auvinen oli heidän poikansa. Auvinen on haudattu Talvisalon hautausmaalle Savonlinnaan.
Johannes Kronstadtilainen

Johannes Kronstadtilainen
Pyhä Johannes Kronstadtilainen, oikealta nimeltään Ioann Iljitš Sergijev (19. lokakuuta 1829 Sura, Arkangelin lääni – 20. joulukuuta 1908 Kronstadt) oli Venäjällä vaikuttanut seurakuntapappi.
Johanneksen isä Ilja oli ortodoksisen kirkon lukkari ja äiti Feodora kotiäiti Pohjois-Venäjällä Arkangelin läänissä nykyisen Pinegan piirin Surassa. Vuonna 1839 Johannes lähetettiin Arkangeliin seurakuntakouluun, josta hän siirtyi samassa kaupungissa sijainneeseen ortodoksiseen seminaariin.
Vuonna 1855 Johannes avioitui ja vihittiin papiksi, minkä jälkeen hän siirtyi papiksi apostoli Andreaksen kirkkoon Kronstadtiin, jossa hän toimi koko ikänsä saman seurakunnan palveluksessa. Ansiokkaan ja merkittävän toimintansa johdosta hän saavutti suurta kuuluisuutta jo eläessään ja oli suosittu puhuja eri puolilla laajaa Venäjää.
Johannes Kronstadtilainen, jonka nimisenä hänet yleisesti tunnettiin koko valtakunnassa, kuoli vuonna 1908 kotonaan Kronstadtissa. Hänet on haudattu kuitenkin Pietariin pyhän Johannes Rilalaisen luostariin.
Venäjän pakolaiskirkko luki Johanneksen vuonna 1964 pyhien joukkoon kuuluvaksi, ja vuonna 1990 hänet kanonisoi myös Venäjän ortodoksinen kirkko. Tämä oli harvinainen poikkeus kirkon kanonisoimien pyhien joukossa, sillä Johannes oli tavallinen kaupungin seurakuntapappi, ei siis munkki eikä edes piispa.
Aiheesta muualla

Wikimedia Commonsissa on kuvia tai muita tiedostoja aiheesta .
Pyhä Johannes Kronstadtilainen / Ortodoksi.nettarvitaan parempi lähde
Irina Rimes

| Irina Rimes |
| --- | --- |
 Irina Rimes vuonna 2023.
Henkilötiedot
Syntynyt: 22. elokuuta 1991 Izvoare, Moldova
Ammatti:  laulaja, lauluntekijä
Muusikko
Laulukielet:  englanti, romania
Aktiivisena:  2016-
Tyylilajit:  popmusiikki 
Levy-yhtiöt:  Global Records, Quantum Music
Aiheesta muualla
irinarimes.ro
  [ Muokkaa Wikidatassa ] [ ohje ]  
Irina Rimes (tunnetaan myös nimillä Irina Remesh ja Irra, s. 22. elokuuta 1991 Izvoare, Moldova) on moldovalainen laulaja ja lauluntekijä. Hän nousi suuren yleisön tietoon vuonna 2016 kun hänen debyyttisinglensä "Visele" oli parhaimmillaan Romanian radioiden soitetuin musiikkikappale. Sen lisäksi hän voitti kappaleella "Radio România Music Awardin" vuonna 2017 kategoriassa "Vuoden paras debyytti". Rimes on tehnyt uransa aikana yhteistyötä muun muassa Innan, Ralukan, Andran, Alina Eremian, Nicoleta Nucăn ja Antonian kanssa.
"Rimes" asuu ja käy töissä Romanian Bukarestissa ja hän on Valentina sekä Fiodor Rîmeșin ensimmäinen lapsi, jonka lisäksi hänellä on pikkuveli nimeltään Vitali. Rimes on maininnut kiinnostuneensa musiikkikappaleiden sanoittamisesta ja säveltämisestä jo esikouluiässä.
Vuonna 2019 Rimes valittiin ääninäyttelemään Warner Bros Animationin elokuvan The Lego Movie 2 hahmon Whatevra Wanabi romanialaista ääntä.
Diskografia > Albumit

Despreel (20. lokakuuta 2017)
Cosmos (3. joulukuuta 2018)
Pastila (29. toukokuuta 2020)
Acasă (18. maaliskuuta 2022)
Diskografia > Singlet

Pääartistina
Visele (2016)
Ce s-a întâmplat cu noi (2017)
My Favourite Man (2017)
Bolnavi amândoi (2017)
Beau (2018)
În locul meu (2018)
Cel mai bun prieten (2018)
Cel mai bun DJ (mukana The Motans) (2018)
Nu știi tu să fii bărbat (2018)
In palme (2019)
3 Inimi (mukana Carla’s Dreams) (2020)
Your Love (mukana Cris Cab) (2020)
N-avem timp (2021)
Навсегда (mukana Jah Khalib) / Pentru totdeauna (mukana Grasu XXL) (2021)
Ba ba ba (Inima mea bate) (2022)
Ielele (David Cienten kanssa) (2022)
Acasă (2022)
Laisse tomber les filles (David Goldcherin kanssa) (2022)
Gata de zbor (The Motansin kanssa) (2022)
Promosinglet
Iubirea noastră mută (2016)
Da' ce tu (2016)
Haina ta (2016)
Bandana (mukana Killa Fonic) (2017)
Cosmos (2017)
Octombrie Roșu (2017)
Eroii pieselor noastre (2017)
Dans (2019)
24:00 (2019)
Ce se intampla, doctore? (2019)
Nicaieri (2019)
Dorule (2019)
Baiatul Meu Frumos (2020)
Sarea de pe rana (2020)
Perfectul Imperfect (2020)
Vierailevana artistina
I Loved You (DJ Sava, mukana Irina Rimes) (2016)
Cupidon (Guess Who, mukana Irina Rimes) (2017)
Piesa noastră (Killa Fonic, mukana Irina Rimes) (2017)
Stai lângă mine (Vunk, mukana Irina Rimes) (2017)
POEM (The Motans, mukana Irina Rimes) (2019)
Schhh (Mahmut Orhan, mukana Irina Rimes) (2019)
Hero (Mahmut Orhan, mukana Irina Rimes) (2019)
Nu Vreau (Mahmut Orhan, mukana Irina Rimes) (2020)
Käännös suomeksi
Jarno Levonen

| Jarno Levonen> Henkilötiedot |
| --- | --- |
Syntynyt: 5. elokuuta 1972 (ikä 52) Pori, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  170 cm
Paino:  86 kg
Pelaajaura
Pääsarjaura:  1992–1996
Seurat:  Ässät (I-div./SML) Hermes (I-div.) Titaanit (I-div./II-div./S-S) KalPa (SML) Hokki (S-S)
Jarno Levonen (s. 5. elokuuta 1972 Pori) on suomalainen jääkiekkotuomari ja entinen jääkiekkoilija. Hän pelasi SM-liigassa yhteensä 115 ottelua tehoin 9+16=25 keräten myös 44 jäähyminuuttia.
Pelaajaura

Pienikokoinen Levonen on Porin Ässien kasvatti. Hän pelasi yhdessä I-divisioonan ottelussa kaudella 1989–1990. Sittemmin Levonen palasi miesten peleihin kaudella 1991–1992, kun Ässät pelasivat SM-liigassa ja Levonen debytoi siellä myös. Hän pelasi kauden lähinnä vielä A-nuorissa ja pelasi runkosarjassa kolme ottelua tehoin 0+2=2. Levonen pelasi myös viisi playoff-ottelua. Tulokaskaudella 1992–1993 hän pelasi 22 runkosarjan ottelua tehoin 2+2=4. Levonen voitti sekä kaudella 1991–1992 että 1992–1993 A-nuorten SM-liigan pistepörssin. Hän voitti molempina kausina myös A-nuorten pronssia.
Kausi 1993–1994 oli Levoselle ensimmäinen kokonainen SM-liigassa. Hän teki 43 ottelussa tehot 5+7=12. Levonen piipahti kauden aikana myös kahden ottelun lainalla Kokkolan Hermeksessä, I-divisioonassa. Kaudella 1994–1995 hän pelasi Ässissä vain neljä ottelua, kunnes siirtyi Hermekseen pitemmäksi aikaa. Levonen siirtyi kesken kauden II-divisioonassa pelanneisiin Kotkan Titaaneihin, joita hän oli nostamassa I-divisioonaan.
Levonen palasi kaudeksi 1995–1996 SM-liigaan ja siirtyi Kalevan Pallon riveihin. 43 ottelussa syntyi tehot 2+4=6. Levosen paluu SM-liigaan jäi yhden kauden mittaiseksi ja hän palasi kaudeksi 1996–1997 Titaaneihin. Levonen oli tehoilla 20+29=49 Titaanien paras pistemies ja I-divisioonan 11. paras pistemies. Titaanit kuitenkin putosivat takaisin II-divisioonaan keväällä 1997. Levonen pelasi Titaaneissa vielä kolme seuraavaa kautta. Vuodet 1997–1999 kuluivat II-divisioonassa ja kaudeksi 1999–2000 Titaanit nousivat I-divisioonan (vuodesta 2000 Mestis) ja II-divisioonan välille perustettuun Suomi-sarjaan. II-divisioonakaudella 1997–1998 Levonen oli kovilla tehoilla 35+46=81 Titaanien toiseksi paras pistemies. Hänen edellään oli vain peräti 88 pistettä iskenyt Jari Multanen. Seuraavalla kaudella Levonen oli Titaanien paras pistemies.
Hän oli joukkueensa pistekunkku myös Suomi-sarjakaudella 1999–2000.
Kaudeksi 2000–2001 Levonen vaihtoi joukkuetta Suomi-sarjassa ja hän siirtyi Kajaanin Hokkiin. Levonen oli 53 pisteellään Hokin paras pistemies. Hän oli sitä myös seuraavalla kaudella Levosen tehdessä 79 pistettä. Hokki voitti Suomi-sarjan mestaruuden keväällä 2002 ja nousi seuraavaksi kaudeksi Mestikseen. Levosen pelaajaura kuitenkin loppui nousukevääseen.
Pelaajauran jälkeen

Nykyään Levonen toimii ohjaajana Harjavallan vastaanottokeskuksessa. Vuonna 2006 hän toimi myös Ässien A-nuorten päävalmentajana.
Muuta

Jarno Levonen oli toisen polven Ässä-pelaaja, kun hänen isänsä Rauli Levonen edusti joukkuetta 1970-luvulla ja 1980-luvun alussa. Rauli kuoli sydänkohtaukseen joulukuussa 1981 Jarnon ollessa 9-vuotias.
Levosen isän serkku Jari toimii SM-liigatuomarina. Jari pelasi urallaan 459 SM-liigaottelua. Myös Jarin veljet Jarkko ja Jyrki ovat pelanneet SM-liigassa.
Jarnon veli Toni pelasi Ässien A-junioreissa ja sen jälkeen kolme kautta II divisioonassa KiSan joukkueessa.
Johannes Gabriel Palm

Johannes Gabriel Palm (1726 Björnekulla, Ruotsi – 15. maaliskuuta 1799 Jomala) oli ruotsalainen juristi, joka työskenteli osan urastaan Suomessa. Hänen vanhempansa olivat kirkkoherra ja rovasti Andreas Palm ja Elisabet Sofia Munthe. Johannes Gabriel Palm valmistui ylioppilaaksi Lundissa 1746 ja pääsi 1748 kruununprinssin husaarirykmentin varasotatuomariksi ja sotatuomariksi 1753. Komennettiin 1757 Pommerin sotaan sotatuomariksi ja vuodesta 1762 alkaen Stralsundiin pääsotatuomariksi sekä laivaston ylioikeuden justitiariukseksi. Palm toimi 1766–1786 Ahvenanmaan tuomiokunnan kihlakunnantuomarina ja työskenteli myös 1771 lähtien Turun hovioikeuden hovioikeudenasessorina reparatiovaltakirjalla. Vuonna 1786 hän siirtyi viranvaihdon kautta Vaasan hovioikeuden notaariksi, mutta sai omasta pyynnöstään eron virastaan samana vuonna. Vuonna 1791 Palm aloitti talonpoikien pyynnöstä Ahvenanmaan maanjako-oikeuden puheenjohtajana. Hän toimi myös 1786 lähtien Turun hovioikeuden apujäsenenä.
Johannes Gabriel Palmin puoliso oli Landskronassa 1730 syntynyt Anna Rander, joka kuoli Jomalassa 1798. Puolison vanhemmat olivat kauppias Anders Rander ja Katarina Elisabet Gran.
Jegor Afanasjev

| Jegor Afanasjev> Henkilötiedot |
| --- | --- |
Syntynyt: 23. tammikuuta 2001 (ikä 23) Tver, Venäjä
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  vasen
Pituus:  191 cm
Paino:  92 kg
Seura
Seura:  TsSKA Moskova
Sarja:  KHL
Pelaajaura
Pääsarjaura:  2020–
Aik. seurat:  TsSKA Moskova (KHL) Milwaukee Admirals (AHL) Nashville Predators (NHL)
NHL-varaus:  45. varaus, 2019 Nashville Predators
Jegor Jurjevitš Afanasjev (ven. Егор Юрьевич Афанасьев; s. 23. tammikuuta 2001 Tver, Venäjä) on venäläinen jääkiekkoilija, joka pelaa KHL-joukkue TsSKA Moskovassa. Hän on pelipaikaltaan oikea laitahyökkääjä, mutta Afanasjev osaa pelata myös keskellä. Häntä on luonnehdittu pelityyliltään voimahyökkääjäksi.
Ura > Seuraura

Afanasjev on Dinamo Moskovan kasvatti. Hän siirtyi jo 15-vuotiaana Yhdysvaltoihin ja HPHL-juniorisarjan Little Caesarsiin kaudeksi 2016–2017. OHL-joukkue Ottawa 67’s varasi Afanasjevin 106. pelaajana CHL:n varaustilaisuudessa 2017. Samana kesänä hänet varasi myös Muskegon Lumberjacks 156. pelaajana USHL:n varaustilaisuudessa. Afanasjev siirtyi kaudeksi 2017–2018 Lumberjacksiin. Kaudella 2018–2019 hän voitti joukkueen sisäisen piste-, maali- ja syöttöpörssin tehoilla 27+35=62, joilla Afanasjev sijoittui koko USHL:n pistepörssissä kymmenenneksi. Hänet valittiin kauden päätteeksi liigan kolmanteen tähdistökentälliseen. Afanasjev pelasi kauden aikana myös USHL/NHL Top Prospects Gamessa.
Joulukuussa 2018 Ottawa 67’s kauppasi Afanasjevin OHL-oikeudet, vuosien 2019, 2021, 2022 ja 2023 toisen kierroksen varausvuorot sekä ehdolliset vuoden 2021 toisen ja kolmannen ja vuoden 2022 kolmannen kierroksen varausvuorot Windsor Spitfiresiin vaihdossa maalivahti Michael DiPietroon, vuoden 2024 toisen ja vuoden 2020 neljännen kierroksen varausvuoroihin.
Nashville Predators varasi Afanasjevin toisella kierroksella 45. pelaajana NHL:n varaustilaisuudessa 2019. Jo saman vuoden lokakuussa hän teki seuran kanssa kolmivuotisen tulokassopimuksen. Afanasjev siirtyi kaudeksi 2019–2020 Windsor Spitfiresin OHL-joukkueeseen. Hän voitti tehoilla 31+36=67 joukkueen sisäisen maalipörssin ja Afanasjev jakoi sisäisen pistepörssin voiton Tyler Anglen kanssa.
Lokakuussa 2020 Nashville Predators lainasi Afanasjevin kotimaahansa KHL-seura TsSKA Moskovaan. Hän teki KHL-debyyttinsä 14. marraskuuta 2020 HK Sotšia vastaan. Afanasjev sai ottelussa jääaikaa 12.17 minuuttia. Hän teki ottelussa myös KHL-uransa avausmaalin ja sai syöttöpisteen Mat Robinsonin tekemään maaliin.
Kesäkuussa 2024 Predators kauppasi Afanasjevin San Jose Sharksiin vaihdossa Ozzy Wiesblattiin. Hän kuitenkin palasi elokuussa TsSKA Moskovaan kolmivuotisella sopimuksella.
Ura > Maajoukkueura

Afanasjev pelasi alle 20-vuotiaiden MM-kilpailuissa vuonna 2021. Hän edusti alle 20-vuotiaiden maajoukkuepelaajista koottua Venäjää myös miesten Karjala-turnauksessa vuonna 2020, jolloin Afanasjev pelasi niin ikään kolme A-maaottelua tehopistein 2+2=4. Hän teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Tšinahov merkittiin Venäjän ykkösketjun vasempaan laitaan Marat Husnutdinovin ja Vasili Podkolzinin viereen. Hän teki ottelussa myös ensimmäisen A-maajoukkuemaalinsa ylivoimalla. Afanasjev keräsi Venäjän 6–2-voittoon päättyneessä myös kaksi syöttöpistettä, joista ensimmäinen oli kakkossyöttöpiste Ilja Safonovin tekemään voittomaaliin.
Afanasjev pelasi myös World U-17 Hockey Challengessa vuonna 2017.
Iva (nimi)

| Iva |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  taustaltaan moniselitteinen nimi
Infobox OKNimi-testi OK: 
Iva on naisen etunimi. Se on Ivana-nimen tšekkiläis-slovakialainen hellittelymuoto. Lisäksi se voi olla Evan muunnelma tai Sunnivan lyhentymä. Iva voidaan tulkita myös Ivar- ja Ivo-miehennimien feminiiniseksi vastineeksi.
Digi- ja väestötietoviraston mukaan Suomessa on elokuuhun 2023 mennessä tilastoitu noin 60–70 Iva-nimistä naista. Heistä suurin osa on syntynyt 1980- tai 1990-luvulla.
Nimipäivä

Vuosina 1986–1992 Ivalla oli Ruotsin almanakassa nimipäivä 31. tammikuuta.
Tunnettuja Iva-nimisiä

Iva Dobreva (s. 1981), Ivena, bulgarialainen laulaja
Iva Majoli (s. 1977), kroatialainen tennispelaaja
Iva Zanicchi (s. 1940), italialainen laulaja ja europarlamentaarikko
Johannes Galliculus

Johannes Galliculus (myös Johannes Alectorius tai Johannes Hähnel; 1490 Dresden? – 1550 Leipzig?) oli saksalainen säveltäjä ja musiikkiteoreetikko.
Galliculus opiskeli Leipzigin yliopistossa ja sai innoitusta Martti Lutherin ajatuksista. Hän sai opetusta Heinrich Isaacilta. Teoreettisissa kirjoituksissaan Galliculus käsitteli muun muassa latinalaisen messun uudistamista uskonpuhdistuksen tarkoitusperien mukaiseksi. Vuodelta 1520 on hänen kontrapunktia koskeva tutkielmansa Isagoge de compositione cantus. Galliculuksen sävellysten joukossa on yhdeksän motettia, kolme Magnificatia ja Markus-passio. Hänen ystävänsä Georg Rhau julkaisi osan hänen tuotannostaan.
Laktuloosi

| --- | --- |

Laktuloosi
Systemaattinen (IUPAC) nimi
4-O-β-D-galaktopyranosyyli-β-D-fruktofuranoosi tai (2S,3R,4S,5R,6R)-2-((2R,3S,4S,5R)-4,5-dihydroksi-2,5-bis(hydroksimetyyli) tetrahydrofuran-3-yloksi)-6-(hydroksimetyyli)tetrahydro-2H-pyran-3,4,5-trioli
Tunnisteet
CAS-numero: 4618-18-2
ATC-koodi: A06AD11
PubChem CID: 11333
DrugBank: DB00581
Kemialliset tiedot
Kaava: C12H22O11 
Moolimassa: 342,296 g/mol
Fysikaaliset tiedot
Sulamispiste: 173–178 °C
Farmakokineettiset tiedot
Hyötyosuus: ei imeydy
Metabolia: 100 % paksusuolessa, suolistobakteerit
Puoliintumisaika: 1,7–2 tuntia
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:  itsehoitovalmiste (FI)  
Antotapa: oraalinen
Laktuloosi on keinotekoinen sokeri, disakkaridi, joka koostuu fruktoosista ja galaktoosista. Laktuloosia käytetään osmoottisena laksatiivina eli ulostuslääkkeenä, joka sitoo vettä suolen sisältöön.
Vaikutusmekanismi

Ihmisen omat suolistoentsyymit eivät pilko laktuloosia, joten se päätyy paksusuoleen asti kokonaisena. Siellä suolistobakteerien entsyymit pilkkovat sitä, jolloin syntyy maitohappoa, etikkahappoa, metaania ja vetyä. Sokeri ja siitä syntyvät hapot sitovat vettä, suolen sisältö lisääntyy ja suolen toiminta kiihtyy.
Vaikutusmekanismista johtuen laktuloosivalmisteiden tavallisimmat haittavaikutukset ovat ilmavaivat ja vatsan turvotus.
Syntetisointi

Laktuloosia syntetisoidaan laktoosista isomerisaatiolla.
Aiheesta muualla

Terveysportti, metatesaurus: Laktuloosi
KEGG: Lactulose (englanniksi)
ChemBlink: Lactulose (englanniksi)
James T. Kirk

James Tiberius Kirk on kuvitteellinen hahmo televisiosarjassa Star Trek ja sitä seuranneissa elokuvissa. Kirkiä esittää televisiosarjassa ja seitsemässä elokuvassa William Shatner. Elokuvissa Star Trek, Star Trek Into Darkness ja  Star Trek Beyond hahmoa esittää Chris Pine, sekä Star Trek: Strange New Worldsissä Paul Wesley.
Kapteeni Kirk on alkuperäisen Star Trekin eli The Original Seriesin päähahmo ja tähtilaiva Enterprisen kapteeni. Sarjassa Kirk miehistöineen tutkii avaruutta kohdaten matkoillaan usein yleensä vihamielisiä avaruusolentoja, robotteja ja planeettoja alistavia hirmuhallituksia. Kapteeni Kirk esiintyy myös seitsemässä elokuvassa.
Kirkin ”tulevaa synnyinpaikkaa” mainostava kyltti. Riverside, Iowa.
Kolmannessa Star Trek -jaksossa (”Where No Man Has Gone Before”) Kirkin toisen nimen alkukirjaimeksi esitetään R, mutta seuraavissa jaksoissa se on muutettu T:ksi. Keskimmäinen nimi paljastui Tiberiukseksi vasta vuonna 1974 animaatiosarjassa ja ”kanonisoitiin” Star Trek VI: The Undiscovered Country -elokuvassa vuonna 1991.
Viimeisessä Shatnerin tähdittämässä Star Trek -elokuvassa, Star Trek – sukupolvet, Kirk kuolee pudottuaan kalliolta taisteltuaan Jean-Luc Picardin kanssa tiedemies Sorania vastaan. Shatner on kuitenkin kirjoittamissaan romaaneissa herättänyt Kirkin henkiin. Kirkin huhuttiin esiintyvän viimeisimmän Star Trek -sarjan, Star Trek: Enterprisen jaksoissa, mutta sarja lopetettiin neljännen tuotantokauden jälkeen.
Jam Jam

| Jam Jam> Tiedot |
| --- | --- |
Toiminnassa:  1987–1987
Tyylilaji:  rock, pop
Kotipaikka:   Suomi
Laulukieli:  suomi
Jäsenet:  Jussi, kosketinsoittimet, laulu   Tenze (Teemu Soininen), bassokitara, taustalaulu   Juppo, rummut, lyömäsoittimet, taustalaulu  
Levy-yhtiö:  EMI Finland  
Infobox OKNimi-testi OK: 
Jam Jam oli suomalainen yhtye, joka esitti rock- ja pophenkistä lapsille suunnattua musiikkia. EMI Finland julkaisi yhtyeen albumin "Jam Jam." vuonna 1987. Yhtyeen albumi julkaistiin LP-levynä ja C-kasettina. Osa albumin kappaleista on julkaistu myös EMI Finlandin julkaisemilla kokoelmalevyillä "Tenavatunti" ja "Suomihuiput: Tenavamusaa".
Albumi

Jam Jam (1987)
Kappaleet:
Pienet irtokirjaimet (The Birds and The Bees)
Jam Jam (Let's Dance)
Kummajainen (Lady in Black)
Rokkivaris (Rockin' Robin)
Leena älä luovuta (Hang on Sloopy)
Jutut kondikseen (Can´t Be Done)
Minttusuklaa-aika (Marguerita Time)
Älä sano tää loppu on (Don't Tell Me We're Through)
Enkeli nahkahousuissa
Yö on täynnä taikaa (Shakin' All Over).
Liisan koira (Walking The Dog)
Do Wah Diddy Diddy
Kappaleiden sanoituksista vastasivat Kari Peitsamo, Jukka Itkonen, Vexi Salmi, Jussi Raittinen, Juice Leskinen ja Moog Konttinen.
Latvian asevoimat

| Latvian asevoimat |
| --- | --- |
 Latvian asevoimien tunnus
Toiminnassa:  perustettu 1917, toiminta aloitettu uudelleen 1991
Valtio:  Latvia
Rooli:  asevoimat
Latvian asevoimat (latv. Latvijas Nacionālie bruņotie spēki) muodostaa Latvian valtion sotilaalliset joukot. Latvian asevoimat muodostuvat maavoimista, merivoimista, ilmavoimista ja kansalliskaartista (Zemessardze) sekä muista joukoista. Kansalliskaartin rauhan ajan vahvuus on noin 8 000 sotilasta ja puolustusvoimien muiden osien noin 5 000. Sodan ajan suunniteltu yhteinen vahvuus on 17 000 sotilasta.
Alun perin malli joukkojen muodostamiselle on otettu Ruotsin ja Suomen puolustuslainsäädännöstä ja toimintatavoista. Joukot koostuvat mobilisaatiossa muodostettavista nopean toiminnan joukoista, joita tukee pieni määrä ammattisotilaita ja palveluksessa olevat joukot.
Latvia luopui 1. tammikuuta 2007 yleisestä asevelvollisuudesta ja siirtyi ammattiarmeijan käyttämiseen. Vuonna 2015 maa ei suunnitellut asevelvollisuuden palauttamista, mutta aikoi vahvistaa kansalliskaartiaan.